12.6.2023
EL
Επίσημη Εφημερίδα της Ευρωπαϊκής Ένωσης
C 204/9
Επιπλέον, εν όψει της νεωτερικής φύσης του ΚΜΠ η ΕΚΤ προτείνει την παροχή μεγαλύτερης ευελιξίας σε αυτόν όσον αφορά το πεδίο των δυνητικών εργασιών του.
Θα πρέπει προς τούτο να εισαχθεί διάταξη που να επιτρέπει, όπου κρίνεται σκόπιμο, τη δυνατότητα δύο ή περισσότερων μελών του ΚΜΠ να συμφωνούν να χρησιμοποιούν το πλαίσιό του ως βάση για τη διενέργεια διατομεακών αναλύσεων επί πρόσθετων ενωσιακών και διατομεακών θεμάτων κοινού ενδιαφέροντος που σχετίζονται με την κεντρική εκκαθάριση.
1.5.
Εποπτεία αναγνωρισμένων κεντρικών αντισυμβαλλομένων τρίτων χωρών Η ΕΚΤ υποστηρίζει γενικά τις τροποποιήσεις που εισάγουν μεγαλύτερη αναλογικότητα στη διαδικασία αναγνώρισης των κεντρικών αντισυμβαλλομένων τρίτων χωρών, καθώς και τις τροποποιήσεις που διασφαλίζουν ότι η ΕΑΚΑΑ λαμβάνει όλες τις απαραίτητες πληροφορίες από κεντρικούς αντισυμβαλλομένους τρίτων χωρών κατηγορίας 2 για τους σκοπούς των εποπτικών δραστηριοτήτων της.
Η ΕΚΤ προτείνει την περαιτέρω αποσαφήνιση του πεδίου εφαρμογής της διαβούλευσης με την κεντρική τράπεζα έκδοσης σε σχέση με τις εποπτικές δραστηριότητες και διαδικασίες όσον αφορά τους κεντρικούς αντισυμβαλλομένους τρίτων χωρών κατηγορίας 2.
Επί του παρόντος αυτό το πεδίο διαβούλευσης περιορίζεται στη συμμόρφωση του κεντρικού αντισυμβαλλομένου με τους πέντε τομείς που έχουν σημασία από τη σκοπιά της κεντρικής τράπεζας έκδοσης: περιθώρια, ελέγχους κινδύνου ρευστότητας, ασφάλειες, εκκαθάριση και ρυθμίσεις διαλειτουργικότητας (19).
Στην πράξη, η συμμόρφωση των κεντρικών αντισυμβαλλομένων με τους εν λόγω τομείς μπορεί να αποτελέσει αντικείμενο επίσημων αποφάσεων που λαμβάνονται από την ΕΑΚΑΑ σύμφωνα με ορισμένες διατάξεις (20), καθώς και ειδικών εποπτικών αξιολογήσεων και διαδικασιών της ΕΑΚΑΑ και της εποπτικής επιτροπής για κεντρικούς αντισυμβαλλομένους.
Επιπλέον, ο τομέας των απαιτήσεων περιθωρίου ασφαλείας διέπεται από ορισμένες διατάξεις του EMIR (21).
Είναι σημαντικό να ζητείται η γνώμη των κεντρικών τραπεζών έκδοσης σχετικά με αποφάσεις που αφορούν την επανεξέταση μοντέλων, προσομοιώσεις ακραίων καταστάσεων και εκ των υστέρων έλεγχο για την επικύρωση των μοντέλων και των παραμέτρων που εγκρίνονται από τον κεντρικό αντισυμβαλλόμενο για τον υπολογισμό των απαιτήσεων περιθωρίου ασφαλείας, των εισφορών στο κεφάλαιο εκκαθάρισης, των απαιτήσεων παροχής ασφάλειας και άλλων μέτρων ελέγχου του κινδύνου στο πλαίσιο του EMIR (22).
Ως εκ τούτου, η ΕΚΤ συνιστά να διατηρηθεί το σημείο εστίασης του πεδίου εφαρμογής των διαβουλεύσεων κεντρικών τραπεζών έκδοσης σε αυτούς τους πέντε τομείς, αλλά να αποσαφηνιστεί περαιτέρω το είδος των πράξεων της ΕΑΚΑΑ για τις οποίες θα πρέπει να ζητείται η γνώμη των κεντρικών τραπεζών έκδοσης (π.χ. με τη συμπερίληψη εποπτικών αξιολογήσεων).
Επιπλέον, το πεδίο εφαρμογής της διαβούλευσης θα πρέπει να περιλαμβάνει όλες τις σχετικές διατάξεις του EMIR που εξουσιοδοτούν την ΕΑΚΑΑ να εκδίδει απόφαση ή να διενεργεί εποπτική αξιολόγηση στους εν λόγω τομείς.
2.
Επικαιροποίηση των απαιτήσεων προληπτικής εποπτείας
2.1.
Τροποποιήσεις στις απαιτήσεις κεντρικού αντισυμβαλλομένου
2.1.1.
Απαιτήσεις συμμετοχής και διαχωρισμού Η ΕΚΤ επικροτεί την πρόταση για τροποποίηση των απαιτήσεων αποδοχής που έχουν θεσπίσει οι κεντρικοί αντισυμβαλλόμενοι για τα εκκαθαριστικά μέλη.
Τα ειδικά χαρακτηριστικά των μη χρηματοοικονομικών αντισυμβαλλομένων στο πλαίσιο της κεντρικής εκκαθάρισης είναι ιδιαίτερα σημαντικά, ιδίως δεδομένων των πρόσφατων εμπειριών με τις μεγάλες απαιτήσεις περιθωρίου ασφαλείας λόγω της εξαιρετικά υψηλής μεταβλητότητας της αγοράς.
Ως εκ τούτου, οι κεντρικοί αντισυμβαλλόμενοι θα πρέπει να αξιολογούν προσεκτικά το διακριτό προφίλ ρευστότητας των μη χρηματοοικονομικών αντισυμβαλλομένων, προτού αυτοί γίνουν δεκτοί ως άμεσοι συμμετέχοντες.
Οι κεντρικοί αντισυμβαλλόμενοι θα πρέπει ιδίως να εξετάζουν κατά πόσον οι μη χρηματοοικονομικοί αντισυμβαλλόμενοι είναι σε θέση να ανταποκριθούν σε πιθανές αυξήσεις των απαιτήσεων περιθωρίου ασφαλείας ή των εισφορών στο κεφάλαιο εκκαθάρισης σε έγκαιρη βάση, ακόμη και υπό ακραίες συνθήκες της αγοράς.
Επιπλέον, για λόγους ασφάλειας δικαίου η αλληλεπίδραση της αποδοχής μη χρηματοοικονομικών αντισυμβαλλομένων ως εκκαθαριστικών μελών βάσει του EMIR (23) με την απαίτηση γνωστοποίησης κεντρικού αντισυμβαλλομένου ως συστήματος σύμφωνα με την οδηγία 98/26/ΕΚ του Ευρωπαϊκού Κοινοβουλίου και του Συμβουλίου (24) θα απαιτούσε ιδίως περαιτέρω προδιαγραφές.
Ως εκ τούτου, η ΕΚΤ προτείνει τα σχετικά σχέδια ρυθμιστικών τεχνικών προτύπων (25) να προσδιορίζουν τα στοιχεία των κριτηρίων αποδοχής ως προς τους μη χρηματοοικονομικούς αντισυμβαλλομένους.
Επιπλέον, η ΕΚΤ προτείνει να προστεθούν τα μέλη του ΕΣΚΤ στον κατάλογο των αρχών με τις οποίες θα πρέπει να διαβουλεύεται η ΕΑΚΑΑ κατά την κατάρτιση των εν λόγω σχεδίων ρυθμιστικών τεχνικών προτύπων.
(19) (20) (21) (22) (23) (24)
Βλ.
άρθρα 41, 44, 46, 50 και 54 του κανονισμού EMIR. Βλ.
άρθρο 25 παράγραφος 2β και άρθρο 25β παράγραφος 1 του κανονισμού EMIR. Βλ.
άρθρα 41 και 49 του κανονισμού EMIR. Βλ.
άρθρο 49 του κανονισμού EMIR· Βλ. παράγραφο 2.3 της γνώμης CON/2017/39. Βλ.
άρθρο 17 παράγραφος 4 του κανονισμού EMIR.
Οδηγία 98/26/ΕΚ του Ευρωπαϊκού Κοινοβουλίου και του Συμβουλίου, της 19ης Μαΐου 1998, σχετικά με το αμετάκλητο του διακανονισμού στα συστήματα πληρωμών και στα συστήματα διακανονισμού αξιογράφων (ΕΕ L 166 της 11.6.1998, σ. 45).
(25) Βλ.
άρθρο 1 σημείο 29 στοιχείο γ) του προτεινόμενου κανονισμού, το οποίο προσθέτει νέα παράγραφο 7 στο άρθρο 37 του κανονισμού EMIR.